[{"text_idx": "#000000", "text": "Ez bakarrik osagaiak, baita egosketa elektrikorako sistema integralak ere: plakak eta labeak. Eikak mundu osoan ezagunak diren sektoreko markentzat fabrikatzen ditu osagaiak. Merkatuan dauden bitrozeramiken %40k baino gehiagok daukate EIKA osagairen bat."}, {"text_idx": "#000001", "text": "60ko hamarkadaren amaieran, Lea-Artibai eskualdea ahula zen ekonomikoki, arrantzan eta nekazaritzan baino ez baitzegoen oinarrituta."}, {"text_idx": "#000002", "text": "Eskualdeko baliabide naturalak ez ziren nahiko erakargarriak, eta, pixkana, herritarrak alde egiten hasi ziren inguru horretatik. Gazteak beste udalerri batzuetara joaten hasi ziren, lan eta aukera gehiago topatzeko asmoz."}, {"text_idx": "#000003", "text": "Eika 1973an sortu zen, bere sorreraren helburua emakumea lan-merkatuan sartzea izan zen, eta hasierako amets hori betetzeko apustu eta lan egiten jarraitzen dugu."}, {"text_idx": "#000004", "text": "Testuinguru horretan, 1973ko abenduaren 22an, Eika kooperatiba eratzeko akta sinatu zuten. 47 pertsonek ehuna mila pezeta jarri zuten; garai hartarako dirutza ikaragarria. Pertsona horiek industria tradiziorik gabeko ingurunea ekonomikoki suspertu eta eskualdean lanpostuak sortzeko apustua egin zuten."}, {"text_idx": "#000005", "text": "Produkzio-planta martxan jarri zen. Lehenengo urteak neke eta sufrimendu handikoak izan ziren, baina baita ilusioz betetako urteak ere. Honako produktu hauek eskaintzen ziren: erresistentzia elektriko tubularrak, galdaketako plaka elektriko blindatuak, plantxa elektrikoen zolak eta plaka elektriko tubularrak."}, {"text_idx": "#000006", "text": "Produktuak ondo saltzen ziren, eta lehenengo anpliazio-lanak egin behar izan zituzten. Kooperatibako partaidetzak eskualdeko familiei salduta finantzatu zituzten anpliazio-lanak. Eta, ondoren, familia horietako seme-alabek lehentasuna izan zuten kooperatiban lanean hasteko."}, {"text_idx": "#000007", "text": "Urte horretan, bere produktuak esportatzen hasi zen Eika, salmentak handitu eta merkatuan egonkortzeko helburuarekin. Urte berean, Learko eskualde-taldea sortu zen, Lea-Artibai eskualdean sortu ziren kooperatiba guztiak elkartzeko asmoarekin."}, {"text_idx": "#000008", "text": "Hamarkada horretako krisi handiak eragin gogorrak ekarri zizkion Eikari ere, hain justu, erresistentziak fabrikatzeari uzteko aukera aztertzerainokoak. Bozketa bidez, baina, aurrera jarraitzea erabaki zuten. Soldatak %80ra jaitsi zituzten, eta horrela eutsi zioten. Gaur egun, negozio unitate horrek errentagarritasun ona izaten jarraitzen du."}, {"text_idx": "#000009", "text": "Mondragon Korporazio Kooperatiboa sortu zen, jarduera-sektoreen arabera multzokatutako enpresak batu eta erakunde sendoago bat osatzeko asmoz. Eika Osagaien Dibisioan sartu zen."}, {"text_idx": "#000010", "text": "Urte horretan, kalitate mailak hobetzeko eta produktu berriak garatzeko apustuari heldu zion Eikak, eta bitrozeramika fokuak fabrikatzen hasi zen. Instalazioa 1.500 m2 handitu zen. Erresistentzien lerroa indartu zen batez ere, produktu horren eskaerak asko handitu zirelako."}, {"text_idx": "#000011", "text": "Salto teknologiko handiko urtea izan zen: bitrozeramiketarako lehenengo mugagailuak fabrikatzen hasi zen Eika. Ordura arte, bero-sorgailuak besterik ez zituen fabrikatzen, eta, urte horretan, eskaintza globala osatu zuen: bere prozesuen artean beroa erregulatzeko eta kontrolatzeko elementuak gehitu zituen."}, {"text_idx": "#000012", "text": "98ko salto teknologikoaren osteko lehenengo urtea hazkunde handikoa izan zen. Ribbon fokuak eta Touch Kontrol-ak merkaturatzen hasi zen Eika. Planta hirugarrengoz handitu zuen, eta galdategi bat erosi zuen. Horrela sortu zen taldearen lehenengo filiala: Foundeik."}, {"text_idx": "#000013", "text": "Eikaren bigarren filialak ateak ireki zituen; nazioarteko lehen filiala izan zen. Txekiar Errepublika aukeratu zen horretarako. Hara lekualdatu zuten plaken lerro zaharra, eta CZ Eika izenaz bataiatu zuten filial berria."}, {"text_idx": "#000014", "text": "Urte horretan, hirugarren filiala ireki zuen Eikak: nazioarteko bigarren filiala eta Europatik kanpoko lehena. Mexikoko Queretaro hirian ireki zuen, Amerikako merkaturako foku bitrozeramikoak fabrikatzeko asmoz."}, {"text_idx": "#000015", "text": "Eika Polska filiala sortu zen Wroclawen (Polonia), erresistentziak fabrikatzeko. Urtean zehar, Cz Eikan egiten ziren erresistentziak Eika Polskara eraman ziren. Urte horretan bertan, Talde osoko langileak 1.600 inguru ziren; horietatik 800, filialetako langileak."}, {"text_idx": "#000016", "text": "Urte horretan, bere eskaintza zabaldu zuen Eikak; izan ere, isolamendu termikoarekin lotutako negozio berri bat ireki zuen, panel isolatzaileetan espezializatutako Isoleika enpresa sortuz."}, {"text_idx": "#000017", "text": "Poloniako planta handitu zuen, eta erresistentzia tubularrak fabrikatzeari ekin zion."}, {"text_idx": "#000018", "text": "2017a nazioartean sendotzeko urtea izan zen. General Electric-en Hornitzaile Berezia saria jaso zuen Eikak, hari hornitzen baitzizkion bere fokuen %100.\nGaur egun, egosketa elektrikorako soluzio osoak eskaintzen ditu Eikak: bero-sorkuntza, kontrola eta funtzio hori osatzen duten elementu osagarriak."}, {"text_idx": "#000020", "text": "Eikak Ceramaspeed iparramerikarraren aktiboak erosi ditu:\nAEB, Mexiko eta Polonian lantegi produktiboak dituen multinazional iparramerikarraren patente, markak eta ekoizpen ekipamenduak erosi ditu."}, {"text_idx": "#000021", "text": "Mondragon Korporazioko kidea da Eika. Korporazioa EAEko lehen enpresa taldea da, eta Espainiako hamargarrena. Kooperatiba autonomo eta independenteek osatzen dute; produkzio-filialak eta ordezkaritza korporatiboak dauzka 41 herrialdetan, eta salmentak 150 herrialde baino gehiagotan."}, {"text_idx": "#000022", "text": "Mondragon Osagaiak arlokoa da Eika. Dibisio horrek talde berean biltzen ditu esperientzia eta know-how-a, etxetresnetarako osagaien eta osagai elektronikoen sektorean ibilbide handia egin duten zazpi enpresa kooperatiboren esperientzia eta know-how-a, hain zuzen ere. Enpresa horiek hainbat teknologia lantzen dituzte (gasa, elektronika, elektromekanika...), eta eskaintza teknologiko berezia eta zerbitzu integrala ematen dute guztien artean. Egitura horri esker, Mondragon Osagaien dibisioak bezeroen premiei erantzun berritzailea ematen die lerro zuriaren, etxeko konfortaren eta elektronikaren sektoreetan."}]